# ณฐพร เตมีรักษ์
ณฐพร เตมีรักษ์ (เกิด 6 กุมภาพันธ์ พ.ศ. 2532) ชื่อเล่น แต้ว เป็นนักแสดง นางแบบ และนักร้องชาวไทย สังกัดสถานีวิทยุโทรทัศน์ไทยทีวีสีช่อง 3 มีผลงานสร้างชื่อจากบทบาท "เจ้าหญิงสร้อยฟ้า" จากละครซีรีส์ชุด สุภาพบุรุษจุฑาเทพ ตอน คุณชายรัชชานนท์ และบทบาท "คำแก้ว/เจ้าแม่นาคี" จากละคร นาคี

 ประวัติ 
ณฐพรเกิดเมื่อวันที่ 6 กุมภาพันธ์ พ.ศ. 2532 ณ โรงพยาบาลภูมิพลอดุลยเดช กรุงเทพมหานคร เป็นบุตรคนที่สองจากทั้งหมดสองคนของ พลอากาศตรีณรงค์ เตมีรักษ์ และ นางรวงทอง เตมีรักษ์ ครอบครัวฝั่งบิดามีเชื้อสายมอญ มีความสามารถพิเศษในการเล่นดนตรีไทย เช่น จะเข้ ซอ เปียโน รำไทย และการเต้น

ณฐพรสำเร็จการศึกษาชั้นอนุบาลและประถมศึกษาจากโรงเรียนพระมารดานิจจานุเคราะห์ ชั้นมัธยมศึกษาต้นและปลายจากโรงเรียนบดินทรเดชา (สิงห์ สิงหเสนี) และระดับปริญญาตรีจากคณะสถาปัตยกรรมศาสตร์ จุฬาลงกรณ์มหาวิทยาลัย สาขาวิชาสถาปัตยกรรม ได้รับเกียรตินิยมอันดับสองแต้ว ณฐพร บัณฑิตใหม่ เกียรตินิยมอันดับ2 จุฬาฯ เข้ารับพระราชทานปริญญาบัตรเมื่อวันศุกร์ ที่ 20 กรกฎาคม พ.ศ. 2555 ทั้งยังได้เป็นผู้อัญเชิญตราพระเกี้ยวของ จุฬาลงกรณ์มหาวิทยาลัย ในงานฟุตบอลประเพณีจุฬาฯ–ธรรมศาสตร์ ครั้งที่ 66 เมื่อวันที่ 16 มกราคม พ.ศ. 2553

ด้านชีวิตส่วนตัว แต้ว ณฐพร เตมีรักษ์ สมรสกับ ประณัย พรประภา เมื่อวันที่ 24 มกราคม พ.ศ. 2568งานแต่ง "แต้ว ณฐพร-ประณัย พรประภา" งดงามมาก อลังการสมฐานะสะใภ้หมื่นล้าน

 วงการบันเทิง 
ณฐพรเข้าสู่วงการบันเทิงจากงานโฆษณา รวมทั้งการถ่ายโฆษณานมกล่องพร้อมดื่มในต่างประเทศ ร่วมกับดาราจีน หลิว อี้เฟย์ และอี้ เจี้ยนเหลียน ออกอากาศในประเทศจีน และถ่ายมิวสิกวิดีโอ และได้แสดงภาพยนตร์เรื่องแรก เด็กหอ จากนั้นก็ได้ทำหน้าที่เป็นผู้ประกาศแจ้งการเข้ารายการของสถานีโทรทัศน์สีกองทัพบกช่อง 7 ก่อนตัดสินใจเข้ามาคัดเลือกเป็นนักแสดงของช่อง 3 และผ่านการทดสอบจนได้เข้ามาอยู่ในสังกัด ภายใต้กลุ่มพาวเวอร์ทรี ผลงานละครเรื่องแรกคือ น่ารัก คู่กับการิน ศตายุ และมีผลงานที่ทำให้เป็นที่รู้จักมากขึ้นคือละครย้อนยุคเรื่อง ดงผู้ดี คู่กับกฤษฎา พรเวโรจน์สวย และหวาน อย่าง แต้ว ณฐพร

ในปี 2556 ณฐพรได้ร่วมแสดงในละครฉลองครบรอบ 43 ปี ไทยทีวีสีช่อง 3 สุภาพบุรุษจุฑาเทพ ตอน คุณชายรัชชานนท์ ในบทบาท "เจ้าหญิงสร้อยฟ้า" ซึ่งเป็นเรื่องแรกที่ได้พูดภาษาไทยถิ่นอีสานทั้งเรื่อง จนได้รับคำชมจากแฟนละคร และทำให้เธอได้รับรางวัลโทรทัศน์ทองคำและคมชัดลึก อวอร์ด ครั้งที่ 11 สาขานักแสดงนำหญิงยอดเยี่ยมแต้ว ณฐพร เตมีรักษ์ กับหลากผลงานพิสูจน์การแสดง

ในปี 2559 ณฐพรได้กลับมาพูดภาษาไทยถิ่นอีสานอีกครั้งในบทบาท "คำแก้ว" และ "เจ้าแม่นาคี" ในละคร นาคี ที่ได้สร้างปรากฏการณ์โด่งดังไปทั้งประเทศ อีกทั้งยังเป็นละครที่เรตติ้งสูงถึง 17.29 ขึ้นแท่นละครเรตติ้งสูงที่สุดแห่งปี 2559 ปีถัดมาได้แสดงละครย้อนยุคเรื่อง รากนครา คู่กับปริญ สุภารัตน์ ในบทบาท "เจ้าแม้นเมือง" ที่ต้องพูดภาษาไทยถิ่นเหนือทั้งเรื่อง

ในปี 2561 ณฐพรได้ร่วมแสดงในละครอิงประวัติศาสตร์เรื่อง หนึ่งด้าวฟ้าเดียว และละครโรแมนติก-ดราม่าเรื่อง เกมเสน่หา ในบทบาท "เหมือนชนก" คุณหนูอารมณ์ร้าย ซึ่งนับว่าเป็นการพลิกบทบาทมารับบทนางเอกร้ายครั้งแรก และละครทั้งสองเธอแสดงคู่กับจิรายุ ตั้งศรีสุข

 ภาพลักษณ์ 
 ผลการสำรวจความนิยมและสื่อบันเทิงต่าง ๆ 
ณฐพรได้รับการยกให้เป็นนางเอกที่มีความประพฤติดี วางตัวดี ไร้ข่าวฉาว หลายคนยกให้เธอเป็นเจ้าหญิงวงการบันเทิงคนต่อไป'แต้ว' ปลื้มถูกยกเป็นเจ้าหญิงวงการบันเทิง ถ่อมตนยังมีคนอีกเยอะที่เหมาะกว่า และเธอได้รับการยกให้เป็นนักแสดงที่มีฝีมือการแสดงดีจากสื่อบันเทิงต่าง ๆ เธอพิสูจน์ให้เห็นตั้งแต่แสดงในซีรีส์ สุภาพบุรุษจุฑาเทพ ตอน คุณชายรัชชานนท์ และกลับมาเป็นสาวอีสานเต็มตัวอีกครั้งในละครเรื่อง นาคี  แล้วยังมีละครเรื่อง รากนครา ที่สวมบทบาทสาวเหนือ สิ่งเหล่านี้ล้วนเป็นเครื่องพิสูจน์ว่า นางเอกสาวคนนี้มีฝีมือยอดเยี่ยม

ในปี 2556 ณฐพรได้รับ รางวัลโทรทัศน์ทองคำ'โป๊ป-แต้ว'ปลื้ม คว้าดารานำชายหญิงดีเด่น โทรทัศน์ทองคำครั้งที่ 28 และรางวัล คมชัดลึก อวอร์ด ครั้งที่ 11คมชัดลึก อวอร์ด ครั้งที่ 11 แต้ว-น้องยอร์ช คว้านักแสดงนำยอดเยี่ยม สาขานักแสดงนำหญิงยอดเยี่ยม จากละครซีรีส์ สุภาพบุรุษจุฑาเทพ ตอน คุณชายรัชชานนท์

ในปี 2559 เธอได้รับเลือกให้เป็นแบรนด์แอมบาสเดอร์  Shiseido คนแรกของประเทศไทยเปิดตัว “แต้ว-ณฐพร เตมีรักษ์” แบรนด์แอมบาสซาเดอร์คนไทยคนแรกของชิเซโด้ แบรนด์เครื่องสำอางชั้นนำในประเทศญี่ปุ่น ด้วยภาพลักษณ์ที่ดีและไม่มีข่าวฉาว ในเดือนธันวาคมสำนักงานวิจัยซูเปอร์โพล เผยผลสำรวจเรื่องที่สุดแห่งความบันเทิง จากประชาชนทุกสาขาอาชีพจำนวน 1,241 คน เธออยู่อันดับหนึ่งดาราหญิงที่ประชาชนชื่นชอบมากที่สุดแห่งปี 2559 ได้คะแนนร้อยละ 54.5%ผลโพลชี้"นาคี"มาแรงสุด "เคน-แต้ว"ซิวดาราแห่งปี ขณะที่กรุงเทพโพลล์ เผยผลสำรวจความคิดเห็นประชาชนเรื่อง “ที่สุดแห่งปี 2559” โดยเก็บข้อมูลจากประชาชนในกรุงเทพฯ และปริมณฑล จำนวน 1,160 คน ที่มีอายุ 18 ปีขึ้นไป เธอยู่อันดับหนึ่งดาราหญิงที่มีผลงานโดดเด่นเป็นที่ชื่นชอบมากที่สุดในรอบปี ซึ่งได้คะแนนร้อยละ 27.6%เผยผลสำรวจกรุงเทพโพลล์ ‘ตูน-แต้ว-นาคี-กราบรถกู’ คือที่สุดแห่งปี!! และสวนดุสิตโพลได้สำรวจความคิดเห็นของประชาชน กรณี “ที่สุดแห่งปี” จากประชาชนทุกสาขาอาชีพทั่วประเทศ จำนวน 5,694 คน ในเดือนธันวาคม ซึ่งเธออยู่อันดับสอง ด้วยคะแนนร้อยละ 26.10%สวนดุสิตโพล เผย “ที่สุดแห่งปี 2559” อีสานโพล เผยผลสำรวจเรื่อง "รางวัลแห่งปีของคนอีสาน ปี 2559" จากกลุ่มตัวอย่าง 2,530 คน เธออยู่อันดับหนึ่งนางเอกแห่งปี ได้คะแนนร้อยละ 15.1%โพลคนอีสานโหวตให้ >>>>>>>>> อีสานโพล 2016 นอกจากนี้ณฐพรยังได้รับฉายา “คำแก้ว ให้แต้วเกิด” ฉายาดาราประจำปี 2559 จากสมาคมนักข่าวบันเทิงสมาคมนักข่าวบันเทิงตั้ง 10 ฉายาดาราประจำปี 2559 ซึ่งฉายานี้ได้มาจากละครเรื่อง นาคี ที่ดังเปรี้ยงทั้งเรตติ้งและกระแสจนได้รับเสียงชื่นชมและความนิยมท่วมท้นเป็นประวัติศาสตร์ ติดเทรนด์อันดับหนึ่งกระแสโซเชียลยอดนิยมของโลกละครจบอารมณ์ไม่จบ! ส่อง 10 กระแสดัน 'นาคี' เปรี้ยงสนั่นโซเชียล

ในปี 2560 ณฐพรได้รับการยกให้เป็น “นางเอกในดวงใจ” โดยหนังสือพิมพ์บันเทิงไทยรัฐได้สำรวจความคิดเห็นศิลปินดาราทั่วฟ้าเมืองไทยที่มีต่อเพื่อนพ้องพี่น้องวงการเดียวกัน ซึ่งเธอได้รับการจัดให้อยู่อันดับหนึ่งด้วยคะแนนร้อยละ 25.1%โพลดารา ความเห็นของเหล่าดาราทั่วฟ้าเมืองไทย และเธอติดอันดับ Top 55 ดารา-ไอดอล fashion face award 2016 ซึ่งเธออยู่อันดับ 46 ใบหน้าที่เป็นเอกลักษณ์เหมาะสมกับวงการแฟชั่นฝ่ายหญิงของฝั่งเอเชีย'ใหม่-แต้ว-มาริโอ้-เจมส์จิ' ติด TOP 55 ดารา-ไอดอล 40 ประเทศ โดยมีสาวไทยติดอันดับทั้งหมด 3 คน เป็นการคัดเลือกผู้มีชื่อเสียงจาก 40 ประเทศ โดยผู้เชี่ยวชาญกว่า 380 คน จากช่างภาพ ดีไซน์เนอร์ ช่างแต่งหน้า จาก 35,000 ภาพ + VDO ใช้เวลากว่า 3 เดือนในการคัดเลือก และจากกระแสละคร นาคี ฟีเวอร์ส่งผลให้ณฐพรได้รับความนิยมท่วมท้นอย่างต่อเนื่อง เธอได้รับรางวัลนักแสดงหญิงแห่งปี รางวัลไนน์เอ็นเตอร์เทน อวอร์ดส์ ครั้งที่ 10“เป๊ก”มาแรง! คว้าขวัญใจมหาชน “แต้ว-เต๋อ” ยิ้มรับนักแสดงแห่งปีไนน์เอ็นเตอร์เทน อวอร์ด 2017 และได้รับรางวัลนักแสดงนำหญิงยอดเยี่ยม รางวัลนาฏราช ครั้งที่ 8ยังแรง "นาคี" กวาดเรียบ 10 รางวัล "นาฏราช ครั้งที่ 8" รางวัลที่คนในวงการบันเทิงโหวตให้ ณฐพรยังได้รับเลือกให้เป็นแบรนด์แอมบาสเดอร์คนไทยคนแรกของ The Face Shop แบรนด์เครื่องสำอางอันดับ 1 จากประเทศเกาหลีThe Face Shop เปิดตัว ‘แต้ว-ณฐพร’ แบรนด์แอมบาสเดอร์คนไทยคนแรก ซึ่งนับเป็นครั้งแรกที่เดอะเฟสชอปใช้แบรนด์แอมบาสเดอร์ที่ไม่ใช่ชาวเกาหลี

ในปี 2561 ณฐพรยังคงรักษาตำแหน่ง “นางเอกในดวงใจ” ไว้ได้อีกปี โดยหนังสือพิมพ์บันเทิงไทยรัฐได้สำรวจความคิดเห็นศิลปินดาราทั่วฟ้าเมืองไทยที่มีต่อเพื่อนพ้องพี่น้องวงการเดียวกัน ซึ่งเธออยู่อันดับหนึ่งด้วยคะแนนร้อยละ 24.1%โพลดารา และเธอได้รับเลือกให้เป็นพรีเซ็นเตอร์ของ การท่องเที่ยวแห่งประเทศไทย เพื่อปลุกกระแสให้เกิดการเดินทางท่องเที่ยวในรูปแบบของภาพยนตร์โฆษณา ชุด "เที่ยวนอกกรอบ ออกไปเที่ยวเมืองรอง"ผู้ว่า ททท. ดึง “แต้ว – ณฐพร” ชวนเที่ยวนอกกรอบ ออกไปเที่ยวเมืองรอง

ในปี 2563 ณฐพรได้รับเลือกให้เป็นแบรนด์แอมบาสเดอร์ RADO คนแรกของประเทศไทยRADO เปิดตัวแต้ว-ณฐพร เตมีรักษ์ ‘Brand Ambassador’ คนไทยคนแรกอย่างเป็นทางการ!! ผู้สรรสร้างนวัตกรรมเรือนเวลาระดับโลก สุดยอดงานออกแบบล้ำสมัย ผู้นำเทคโนโลยีด้านวัสดุศาสตร์ของวงการนาฬิกาจากสวิตเซอร์แลนด์ และในเดือนกุมภาพันธ์เธอได้ขึ้นแท่นเป็นหนึ่งในทีมผู้บริหารแบรนด์ wakingbee แบรนด์เสื้อผ้าแอคทีฟแวร์ชื่อดัง"แต้ว ณฐพร" ขึ้นแท่นผู้บริหาร WAKINGBEE แบรนด์เสื้อผ้าแอคทีฟแวร์ชื่อดัง

 ทัศนะส่วนตัว 
ภายหลังจากการสลายการชุมนุมที่แยกปทุมวัน พ.ศ. 2563ระหว่างการประท้วงในประเทศไทย พ.ศ. 2563–2564 ณฐพรถ่ายรูปเธอซึ่งถือหน้าในหนังสือของ ภรณ์ทิพย์ มั่นคง อดีตนักโทษคดีมาตรา 112 โดยมีข้อความว่า "มันทำร้ายเราได้แค่นี้แหละ" โดยอ้างว่าอ่านเพื่อเตรียมถ่ายละคร แต่ก็พบว่า ประณัย พรประภา แฟนของเธอ ก็ถือหนังสือเล่มนี้เช่นเดียวกันในสตอรี่ของอินสตาแกรม ‘แต้ว’ แจงแล้วโพสต์ถือหนังสืออดีตผู้ต้องหา ม.112 ‘มันทำร้ายเราได้แค่นี้แหละ’"แต้ว ณฐพร" ถือหนังสืออดีตผู้ต้องหา ม.112 ข้อความชัด "มันทำร้ายเราได้แค่นี้แหละ"

 ผลงานการแสดง 
 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
 ปี  เรื่อง  บทบาท 2549 น่ารัก น่ารัก 2551 พริกไทยกับใบข้าว กานติสา (พริกไทย) สุดแต่ใจจะไขว่คว้า วันสว่าง 2552 ดงผู้ดี ขม รัตนเดชากร / ขม รุ้งพราย หัวใจสองภาค ตะวันฉาย อัศวฤทธิ์ (ซันนี่) 2553 เพียงใจที่ผูกพัน มุกพิศุทธิ์ / ธอร์นตัน เยา (มุก) 2554 เพลิงทระนง ชลลดา (น้ำฝน) 2555 ภูผาแพรไหม แพรไหม กุลนันท์วงศ์ (แพร) ตะวันฉายในม่านเมฆ ตะวันฉาย (ซัน) 2556 สุภาพบุรุษจุฑาเทพ
คุณชายรัชชานนท์ เจ้าสร้อยฟ้า พูคำวงศ์ (สร้อยฟ้า) สุภาพบุรุษจุฑาเทพ
คุณชายรณพีร์ สร้อยฟ้า จุฑาเทพ ณ อยุธยา (รับเชิญ) 2557 เวียงร้อยดาว ร้อยดาว / เมดา บดินทร์ธร รอยรักหักเหลี่ยมตะวัน แพรวดาว กาญจนเมธิน (เซโกะ) รอยฝันตะวันเดือด แพรวดาว (รับเชิญ) 2558 ลมซ่อนรัก ภัทริน สุคนธกาญจน์ (ภัท / แพต) แรด (เลือดมังกร) แพนธีรา (แพน) 2559 นาคี คำแก้ว / เจ้าแม่นาคี 2560 รากนครา เจ้าแม้นเมือง 2561 หนึ่งด้าวฟ้าเดียว แม่หญิงแมงเม่า เกมเสน่หา เหมือนชนก วัชรัมพร (นก) 2562 รักจังเอย พญ.ไพลิน ทิพย์จินดา (หมอเอย) 2563 เล่ห์บรรพกาล ดร.สิตางศุ์ จุลโภค (ตัวไหน) / ดวงแข / เจ้านางศศิณา 2564 เกมล่าทรชน ร.ต.ท.หญิง เจนนรี กิจวรกุล (หมวดเจน) 2565 ซุปตาร์2550 แต้ว ณฐพร (รับเชิญ) 2566 แค้น เหมือนแพร พิพัฒน์ผล (แพร) 2567 ในวันที่ฝนพร่างพราย ปลายฝน โพธิ์สุวรรณ (ฝน) / ฟ้านภา (ฟ้า)

 ภาพยนตร์ 
 ปี  เรื่อง  บทบาท 2549 เด็กหอ พี่น้ำตาล (รับเชิญ) 2551 ปิดเทอมใหญ่หัวใจว้าวุ่น นักศึกษานิเทศศาสตร์บนรถไฟ (รับเชิญ) 2561 นาคี ๒ เจ้าแม่นาคี (รับเชิญ) 2565 Six Characters มายาพิศวง น้ำฟ้า ดารณี 2568 แก๊งหิมะเดือด ชมพู ครุฑา นาคี รัตนาวดี

 มิวสิควิดีโอ 
 เพลง ที่ปรึกษา – พดด้วง
 เพลง ความรู้สึกของคนหมดใจ – ZHEEZ
 เพลง ฝากข้อความถึงดวงดาว – เต้ วิทย์สรัช
 เพลง มันเป็นใคร – โพลีแคต
 เพลง มัดใจ – มัดหมี่ พิมดาว
 เพลง อาจจะเป็นเธอ – เคลียร์ Feat.โพลีแคต
 เพลง ซ่อน – แต้ว ณฐพร Ost.รักจังเอย
 เพลง ขวัญใจบ้านนา – เต๋อ แต้ว ก้อง พริม ปอ Ost.รักจังเอย
 เพลง คิดถึงเท่าไหร่ –  TAEW X TWO
 เพลง ลูกชิ้น – โย่ง อาร์มแชร์
 เพลง KOM TUM ก้มต่ำ (Explicit) – Mindset
 เพลง BABYBOO – TAEW Feat. GAVIN.D
 เพลง คนที่จดจำ โดย แต้ว ณฐพร – The Rube feat. สุนารี ราชสีมา
 เพลง 100% (ร้อยเปอร์เซ็นต์) - TAEW

 คอนเสิร์ต 
 ปี  ชื่อคอนเสิร์ต  วันแสดง  สถานที่จัดการแสดง  จำนวนรอบ  หมายเหตุ 2560 LOVE IS IN THE AIR : Channel 3 Charity Concert 29 เมษายน อิมแพ็ค อารีน่า เมืองทองธานี 2 ร่วมกับนักแสดงช่อง 3 2561 คอนเสิร์ตแบบเบิร์ดเบิร์ดโชว์ 2018 16-17-18, 24-25 พฤศจิกายน อิมแพ็ค อารีน่า เมืองทองธานี 5 แขกรับเชิญของ เบิร์ด ธงไชย แมคอินไตย์ 2562  คอนเสิร์ตแบบเบิร์ดเบิร์ดโชว์ 2019 The Return Of BBB#11 (Restage) 23 - 24 มีนาคม อิมแพ็ค อารีน่า เมืองทองธานี 2 แขกรับเชิญของ เบิร์ด ธงไชย แมคอินไตย์ Kru Koy and The Gang Presents... Let's be Heroes Concert 13 ตุลาคม เอ็มเธียเตอร์ 1 คอนเสิร์ตการกุศล การรวมตัวของศิลปิน นักร้อง นักแสดง 22 คน 2564 CH3Plus The Moment: GULF The Next Stage Livestream Concert 2 เมษายน GMM Live House 1 แขกรับเชิญของ กลัฟ คณาวุฒิ ไตรพิพัฒนพงษ์ 2567 Dear my Love LING & ORM Fan Meeting 2024 8 กันยายน IMPACT Exhibition Hall 5 1 แขกรับเชิญของ หลิงหลิง ศิริลักษณ์ คอง และ ออม กรณ์นภัส เศรษฐรัตนพงศ์

 ผลงานเพลง 
 ซิงเกิล 
 เพลง คิดถึงเท่าไหร่ TAEW X TWO (อัลบั้ม GRAVITY) (2562)
 เพลง BABYBOO Feat. GAVIN.D (2565)
 เพลง 100% (2565)

 เพลงประกอบละคร 
 เพลง นกขมิ้น เพลงประกอบฉากละคร ดงผู้ดี
 เพลง ลมซ่อนรัก (Special Version) เพลงประกอบละคร ลมซ่อนรัก
 เพลง Happy Birthday ช่อง 3 ร้องคู่กับ เคน ภูภูมิ
 เพลง กล่อมเด็กเหนือ เพลงประกอบละคร รากนครา
 เพลง ซ่อน เพลงประกอบละคร รักจังเอย
 เพลง ขวัญใจบ้านนา เพลงประกอบละคร รักจังเอย ร้องร่วมกับ ฉันทวิชช์ ธนะเสวี, สรวิชญ์ สุบุญ, พริมา พันธุ์เจริญ, อรรณพ ทองบริสุทธิ์
 เพลง ให้ฉันรักเธออีกครั้ง เพลงประกอบละคร เล่ห์บรรพกาล ร้องคู่กับ จิรายุ ตั้งศรีสุข
 เพลง คนที่ไร้ค่า เพลงประกอบฉากละคร เกมล่าทรชน
 เพลง ถ้าเรียกมันว่ารัก เพลงประกอบฉากละคร เกมล่าทรชน

 รางวัล 

  ปี  รางวัล   สาขารางวัล  จากผลงาน  ผลการตัดสิน  2551 TV3 FAN CLUB STAR AWARD 2008 ดาวรุ่งหญิงยอดนิยม อันดับที 1 สุดแต่ใจจะไขว่คว้า  2553 รางวัลโทรทัศน์ทองคำ ครั้งที่ 24 นักแสดงนำหญิงดีเด่น ดงผู้ดี  2557 รางวัลโทรทัศน์ทองคำ ครั้งที่ 28 นักแสดงนำหญิงดีเด่น   คุณชายรัชชานนท์   คมชัดลึก อวอร์ด ครั้งที่ 11 นักแสดงนำหญิงยอดเยี่ยม  รางวัลนาฏราช ครั้งที่ 5 นักแสดงนำหญิงยอดเยี่ยม  ทีมนักแสดงยอดเยี่ยม  สยามดารา สตาร์ส อวอร์ดส์ 2014 รางวัลสวยทิ่มใจ   HAMBURGER Best Cover Ever 2002-2014 รางวัลบุคคลแห่งปีจากปก   สีสันบันเทิงอวอร์ด 2557 สาวเจ้าเสน่ห์แห่งปี (ร่วมกับ อุรัสยา เสปอร์บันด์) รอยรักหักเหลี่ยมตะวัน  2558 Kazz Awards 2015 โดยนิตยสาร Kazz ดาราหญิงยอดนิยม   สยามดารา สตาร์ส อวอร์ดส์ 2015 นักแสดงนำหญิงยอดเยี่ยม ลมซ่อนรัก สตาร์ Popular Vote  Daradaily The Great Awards ครั้งที่ 5 ดารานำหญิง สาขาละครที่สุดแห่งปี ลมซ่อนรัก  รางวัลโทรทัศน์ทองคำ ครั้งที่ 30 นักแสดงนำหญิงดีเด่น   2560 รางวัลโทรทัศน์ทองคำ ครั้งที่ 31 นักแสดงนำหญิงดีเด่น  นาคี  Daradaily The Great Awards ครั้งที่ 6 Hot Girl of the year   ดารานำหญิง สาขาละครที่สุดแห่งปี นาคี  HOWE AWARDS 2016 Shining Star Award  MThai Top Talk-About 2017 นักแสดงหญิงที่ถูกกล่าวถึงมากที่สุด  Kazz Awards 2017 โดยนิตยสาร Kazz สาวปังแห่งปี   นักแสดงหญิงยอดเยี่ยมแห่งปี นาคี  รางวัลไนน์เอ็นเตอร์เทน อวอร์ดส์ ครั้งที่ 10 นักแสดงหญิงแห่งปี  คมชัดลึก อวอร์ด ครั้งที่ 14 นักแสดงนำหญิงยอดเยี่ยม  รางวัลนาฏราช ครั้งที่ 8 นักแสดงนำหญิงยอดเยี่ยม  ทีมนักแสดงยอดเยี่ยม  2561 สีสันบันเทิงอวอร์ด 2560 นักแสดงนำหญิงยอดเยี่ยม รากนครา  รางวัลโทรทัศน์ทองคำ ครั้งที่ 32 ดารานำหญิงดีเด่น  Kazz Awards 2018 โดยนิตยสาร Kazz Superstar Award (Female)   รางวัลไนน์เอ็นเตอร์เทน อวอร์ด ครั้งที่ 11 ขวัญใจมหาชน   รางวัลนาฏราช ครั้งที่ 9 นักแสดงนำหญิงยอดเยี่ยม รากนครา  รางวัลทีวีสีขาว ประจำปี 2561 นักแสดงนำหญิงดีเด่น หนึ่งด้าวฟ้าเดียว  รางวัลโทรทัศน์ทองคำ ครั้งที่ 33 ดารานำหญิงดีเด่น  ดาราหญิงยอดเยี่ยม เกมเสน่หา , หนึ่งด้าวฟ้าเดียว  HOWE AWARDS 2018 The Best Actress Award  คมชัดลึก อวอร์ด ครั้งที่ 15 นักแสดงหญิงยอดนิยม  2562 MThai Top Talk-About 2019 นักแสดงหญิงที่ถูกกล่าวถึงมากที่สุด เกมเสน่หา  รางวัลไนน์เอ็นเตอร์เทน อวอร์ด 2019 นักแสดงหญิงแห่งปี เกมเสน่หา , หนึ่งด้าวฟ้าเดียว  2563 Thai Crazy Awards 2020 Best Couple (ร่วมกับ จิรายุ ตั้งศรีสุข)   2564 รางวัลนาฏราช ครั้งที่ 12 นักแสดงนำหญิงยอดเยี่ยม เล่ห์บรรพกาล  รางวัลโทรทัศน์ทองคำ ครั้งที่ 35 ดารานำหญิงดีเด่น